**МАКУЛДАШЫЛДЫ БЕКИТЕМИН**

**Каныш-Кыя айыл Каныш-Кыя айылдык кеңешинин**

**өкмөтүнүн башчысы Б.С. Ашырбаев төрагасы М.М.Козубаев**

**“\_\_\_\_\_\_\_” \_\_\_\_\_\_\_\_\_\_\_\_\_2025-жыл “\_\_\_\_\_\_\_” \_\_\_\_\_\_\_\_\_\_\_\_\_\_2025-жыл**

**Каныш-Кыя айыл аймагынын калкын социалдык жактан коргоо программасы.**

1. **Кириш сөз**

2025-жылы Каныш-Кыя айыл аймагынын калктын жашоо деңгээлин жогорулатууга жана жарандардын социалдык жактан корголбогон категорияларынын абалын жакшыртууга багытталган ырааттуу айыл өкмөттүн денгээлинде саясат жүргүзүлүүдө.

Бул программа 2025-жылы калкты социалдык коргоонун абалын сапаттуу жакшыртууга багытталган.

**2. Стратегиялык позицияны белгилөө**

Кыргыз Республикасынын [Конституциясына](https://cbd.minjust.gov.kg/202913) ылайык Кыргыз Республикасы адам укугунун жогорку баалуулуктарынын бири катары социалдык коргоону эсептейт жана коомдо социалдык акыйкаттыкты бекитүүгө багытталган саясатты жүргүзөт. Ушуга байланыштуу 2025-жылкы Программа жарандардын кыйла аялуу категорияларына даректүү социалдык жардамды көрсөтүүгө, ишке жарамдуу калктын экономикалык активдүүлүгүн өбөлгөлөөгө жана аларга турмуштук оор кырдаалдан чыгууга көмөк көрсөтүүгө багытталат.

**3. Кырдаалга жалпы талдоо**

Каныш-Кыя айыл аймагы боюнча

1. Калктын саны **16883.**

2. Кожолуктун саны **3080.**

3. Жакыр үй-бүлөлөр **699** айыл аймактын **22,7%** тузөт.

4. Жетекчиликке алынган жарандардын саны **27.**

5. Баатыр энелердин саны **193**.

6. 18 жашка чейинки ДМЧА лардын саны **157**.

7. 18 жаштан жогору майыптардын саны **525**.

8. Багуучусунан ажыраган жарым жетим балдардын саны **211.**

9. Тоголок жетим балдардын саны **5**.

10. Пенсионерлердин саны **1215**.

11. Үй-бүлөгө көмөк алуучулардын саны **350** уй-бүлө, балдардын саны **638**.

12. Колдоого муктаж, турмуш шарты оор үй-бүлөлөрдүн саны **116**.

13. 90 жаштан ашкан карыялардын саны **22.**

14. 70 жаштан ашкан жарандардын саны **402.**

**4. Иштин негизги максаттары жана артыкчылыктуу багыттары**

2025-жылга Программанын негизги артыкчылыктуу багыттары болуп:

- турмуштук оор кырдаалда турган балдарды жана үй-бүлөлөрдү социалдык коргоо;

- ден соолугунун мүмкүнчүлүгү чектелген адамдарды социалдык коргоо;

- турмуштук оор кырдаалда турган балдарды жана үй-бүлөлөрдү өнүктүрүү жана жашоо тиричилиги үчүн шарттарды түзүү жана аларды

сапаттуу социалдык кызматтар менен камсыздоо;

- базалык укукка тең укуктуу жетүүнү камсыздоо жана ден соолугунун мүмкүнчүлүгү чектелүү адамдарды коомго натыйжалуу

интеграциялоо үчүн жашоо тиричиликтин жеткиликтүү чөйрөсүн түзүү;

- улгайган жарандардын ден-соолугуна жана сапаттуу социалдык кызматтарга жетүү менен камсыздоо,

**5. Турмуштагы оор абалга кабылган үй-бүлөлөрдү жана балдарды социалдык коргоо**

Үй-бүлөлүк зордук зомбулуктун алдын алуу боюнча ата-энеси миграцияда жүргөн балдардын, тоголок жетим балдардын, жарым жетим, соц. жетим балдардын үйлөрүнө жеринен түшүндүрүү иштери жүргүзүлүп, элдик жыйындарда маалыматтар айтылат.

Кыргыз Республикасынын Министрлер Кабинетинде турмуштук оор абалда турган балдардын жана үй-бүлөлөрдүн абалын жакшыртууга багытталган чараларды ырааттуу түрдө кабыл алынган. Турмуштук оор абалга кабылган балдарды жана үй-бүлөлөрдү коргоо чөйрөсүндөгү мыйзам ченемдерин өркүндөтүү боюнча бир топ маанилүү иштер аткарылган, бир топ ченемдик укуктук актылар бекитилген.

**6. Ден соолугунун мүмкүнчүлүгү чектелген адамдарды социалдык коргоо**

Каныш-Кыя айыл аймагындагы мүмкүнчүлүгү чектелген жарандардын көйгөйү Республикалык жана областык ооруканага дарылануу үчүн барып келүү кыйынчылык жаратат. Себеби Чаткал району Республиканын борборунан алыс жайгашкандыгына байланыштуу жол чыгымдары жатакана, тамак аштары үчүн көп акча каражаты керектелет. Айрым учурда оор акыбалда бейтапканада жаткан жарандарды атайын техника менен Республикалык ооруканаларга жеткирүүгө тура келет. Боор, бөйрөк алмаштыруу жана ушул сыяктуу өтө оор операция боло турган жарандарыбызга өтө көп суммада акча каражаты керектелгендиктен айыл өкмөт тарабынан жардам корсөтүү зарылчылыгы бар. Учурда Гепатит В, С, Д жана анкология, кант диабети, ревматизм, артрид, полиартрид, жүрөк кан тамыр оорулары менен ооруган жарандарыбыз көбөйүүдө. Ден-Соолуктун алдын алуу боюнча Райондук ден-соолук комитети (АДК) менен биркеликте калк арасында туура тамактануу, спорт менен машыгуу, руханий адеп ахлак жактан таза болуу, жеке гигиенаны сактоо бул ден-соолуктун алдын алуунун эн негизги фактору экендиги эскертилип, түшүндүрүү иштери жүргүзүлүп турат жана мындан кийин дагы уланат.

**7. Улгайган жарандарды социалдык коргоо**

Жатак, турмуш шарты оор улгайган жарандарга ден-соолугу жана дары дармеги үчүн кошумча даректүү социалдык колдоо жана материалдык жардам көрсөтүү, саламаттыгын жакшыртуу боюнча максаттуу иш алып баруу. Улгайган жарандарга социалдык кызмат көрсөтүү, жакшы шартта жашоосуна шарт түзүү.

**Программаны ишке ашыруудан күтүлгөн жыйынтыктар**

Каныш-Кыя айыл аймагынын калкынын аярлуу катмарынын жашоо шарты аз да болсо жакшырат, ден-соолугунун мүмкүнчүлүгү чектелген жана жакыр үй-бүлөлөрдүн ден-соолугуна кам көрүлөт

**Каныш-Кыя айыл аймагынын калкын 2025-жылга карата социалдык жактан коргоо программасын ишке ашыруу боюнча  
ИШ-ЧАРАЛАР ПЛАНЫ жана ФИНАНСЫЛЫК ПЛАНЫ**

|  |  |  |  |  |  |
| --- | --- | --- | --- | --- | --- |
| **№** | **Иш-чаралар планы** | **Милдеттердин аталышы** | **Аткаруучулар** | **мөөнөтү** | **Керектелүүчү акча каражаты** |
| 1 | Турмуштук кыйын кырдаалда турган **балдарды** жана үй-бүлөлөрдү социалдык коргоого алуу | Турмуштук кыйын кырдаалда турган балдарды жана үй-бүлөлөрдү өз убагында табуу жана коштоо механизмдерин күчөтүү | Соц.адистер, айыл башчылар | Дайыма |  |
|  |  | Багуучусунун бирөөнөн/экөөнөн  ажыраган балдарды социалдык, материалдык колдоону күчөтүү | Соц.адистер, айыл башчылар | Дайыма | Арыз менен кайрылган учурда жашоо шарты иликтенип, ар бир балага 10 000 (он мин) сомго чейин |
|  |  | Ден-соолугунун мүмкүнчүлүгү чектелген жана үй-бүлөлүк зордук зомбулукка учураган балдарга жана энелерге, ата-энеси миграцияда жүргөн турмуш шарты оор үй-бүлөдө тарбияланып жаткан балдарга колдоо көрсөтүү | Соц.адистер, айыл башчылар | Дайыма | Арыз менен кайрылган учурда жашоо шарты иликтенип ар бир балага 10 000 (он мин) сомго чейин. |
| 2 | Калктын ден-соолугуна кам көрүү | Майып жарандарга ар тараптуу колдоо көрсөтүү  Аз камсыз, көп балалуу, турмуш шарты оор үй-бүлөлөрдүн жараандарына ден-соолугуна колдоо көрсөтүү  Улгайган жарандардын ден соолугун жакшыртуу, ар тараптуу колдоолорду көрсөтүү | Соц.адистер, айыл башчылар | Дайыма | * Арыз менен кайрылган ар бир жаранга турмуш шарты иликтенип оорунун түрүнө карап өтө оор ооруларга (боор алмаштыруу, бөйрөк алмаштыруу, өтө оор операцияларга) 50 000 (элүү миң) сомдон 300 000 (үч жүз миң) сомго чейин. * Цирроз печени, анкология, тубаса ДСП жарандарга (өз алдынча баса албаган, бироонун кароосуна муктаж) 20 000 (жыйырма мин) сомго чейин * Арыз менен кайрылган аз камсыз болгон жана турмуш шарты оор колдоого муктаж үй-бүлөлөргө жашоо шарты иликтенип 10 000 (он миң) сомго чейин. * Арыз менен кайрылган ден-соолугунун мүмкүнчүлугү чектелген жана турмуш шарты оор жараандарга дарыланууга барып келүү үчүн 10 000(он миң) сомго чейин. |

**Эскертүү:** 1. Айыл өкмөт тарабынан муктаж жаранга жыл ичинде бир гана жолу жардам көрсөтүлөт.

2. Алган акча каражатынын максатту короткондугу боюнча отчету тапшырылат.

3. Арызынын негизин тастыктаган документтер, арызга кошулуп тапшырылат

4. Айыл өкмөт тарабынан комиссия түзүлүп, комиссиянын чечиминин негизинде акча каражаты бөлүнөт.